Preben Rudiengaard (V), 1998-12-16:
»Vil ministeren svare på, hvorvidt Forskningsministeriet behandler en henvendelse fra forskningsprojektet Trans Lingua, og, såfremt ministeriet behandler sagen, oplyse, hvornår sagen ventes færdigbehandlet?«
Begrundelse
Ved brev dateret den 30. september 1998
har spørgeren bedt ministeren svare på ovenstående spørgsmål.
Dette spørgsmål er således nr. 1 af i alt 3 spørgsmål.
Baggrunden for henvendelsen er, at Trans Lingua henvendte sig til spørgeren i starten af september som følge af, at Trans Lingua følte sig diskrimineret af Forskningsministeriet.
Diskriminationen skulle bestå i, at henvendelser til ministeriet blev ignoreret og sagsbehandlingen trukket i langdrag. Desværre må spørgeren konstatere, at han som medlem af Folketinget nu har haft samme oplevelse.
Hvad spørgeren troede kunne ordnes i fred og fordragelighed pr. korrespondance, har ikke kunnet lade sig gøre.
»Vil ministeren svare på, hvilke forskningsprojekter på sprogområdet ministeriet giver tilskud til, og er forskningsresultaterne afgørende, eller har det alene betydning, om forskningsprojektet fra start er iværksat med offentlige eller private midler?« Begrundelse Ved brev dateret den 30. september 1998
har spørgeren bedt ministeren svare på ovenstående spørgsmål.
Efter utallige rykkere for svar har spørgeren endnu ikke hørt noget fra ministeriet, hvorfor samtlige spørgsmål nu stilles i henhold til Folketingets forretningsordens § 20.
Dette spørgsmål er således nr. 2 af i alt 3 spørgsmål.
Baggrunden for henvendelsen er, at Trans Lingua henvendte sig til spørgeren i starten af september som følge af, at Trans Lingua følte sig diskrimineret af Forskningsministeriet.
Diskriminationen skulle bestå i, at henvendelser til ministeriet blev ignoreret og sagsbehandlingen trukket i langdrag. Desværre må spørgeren konstatere, at han som medlem af Folketinget nu har haft samme oplevelse.
Hvad spørgeren troede kunne ordnes i fred og fordragelighed pr. korrespondance har ikke kunnet lade sig gøre.
Derfor søger spørgeren nu svar via Folketingets forretningsordens § 20.
Det er ganske enkelt utilfredsstillende, og det sætter ministeriets sagsbehandling i et særdeles dårligt lys.
»Har ministeren, på baggrund af Forskningsministeriets kritisable sagsbehandling af henvendelser vedrørende forskningsprojektet Trans Lingua, planer om at stramme op i Forskningsministeriets interne sagsbehandling?« Begrundelse Ved brev dateret den 30. september 1998
har spørgeren bedt ministeren svare på ovenstående spørgsmål vedrørende forskningsprojektet Trans Lingua.
Efter utallige rykkere for svar har spørgeren endnu ikke hørt noget fra ministeriet, hvorfor samtlige spørgsmål nu stilles i henhold til Folketingets forretningsordens § 20.
Dette spørgsmål er således nr. 3 af i alt 3 spørgsmål.
Baggrunden for henvendelsen er, at Trans Lingua henvendte sig til spørgeren i starten af september som følge af, at Trans Lingua følte sig diskrimineret af Forskningsministeriet.
Diskriminationen skulle bestå i, at henvendelser til ministeriet blev ignoreret og sagsbehandlingen trukket i langdrag. Desværre må spørgeren konstatere, at han som medlem af Folketinget nu har haft samme oplevelse.
Hvad spørgeren troede kunne ordnes i fred og fordragelighed pr. korrespondance, har ikke kunnet lade sig gøre.
Derfor søger spørgeren nu svar via Folketingets forretningsordens § 20.
Det er ganske enkelt utilfredsstillende, og det sætter ministeriets sagsbehandling i et særdeles dårligt lys.